Вайра Віке-Фрэйбэрґа - Вікіпэдыя

# Вайра Віке-Фрэйбэрґа

### Зьвесткі зь Вікіпэдыі — вольнай энцыкляпэдыі.

Вайра Віке-Фрэйбэрґа

Вайра Віке-Фрэйбэрґа (лат. Vaira Vīķe-Freiberga, нар. 1 сьнежня 1937) - прэзыдэнтка Рэспублікі Латвіі. Абраная ў 1999 г., пераабраная ў 2003 г.

## [рэдагаваць] Біяґрафія

Вайра Віке-Фрэйбэрґа нарадзілася 1 сьнежня 1937 г. у Рызе, Латвія.

Яе бацькі ў 1944 г., пасьля Другое Сусьветнае Вайны, эміґравалі з Латвіі, у наступныя гады сям'я жыла ў розных краінах - Нямеччыне, Мароцы і, нарэшце, Канадзе.

У Канадзе Віке-Фрэйбэрґа вучылася ва Ўнівэрсытэце Таронта і Ўнівэрсытэце McGill, дзе ў 1965 г. яны атрымала доктарскую ступень па псыхалёґіі.

Між 1965 і 1998 гг. яна выкладала псыхалёґію ў Манрэальскім Унівэрсытэце. У гэты час яны актыўна ўдзельнічала ў жыцьці латыскае грамады Канады, шмат ейных дасьледваньняў былі прысьвечаныя традыцыйнаму латыскаму фальклёру, Дайнам.

Вайра Віке-Фрэйбэрґа займала пасаду прэзыдэнта Канадзкага Псыхаляґічнага Таварыства, Фэдэрацыі Грамадзкіх Навукаў Канады і Аб'яднаньня па Разьвіцьцю Вывучэньня Краінаў Балтыі. Узначальвала Навуковую Раду Канады, ёсьць сябрам Рады Кабет-Лідараў Сьвету. У 1999 г. абраная ў чальцы Акадэміі Навукаў Латвіі.

У 1998 г. Вайра Віке-Фрэйбэрґа вярнулася ў Латвію, дзе ўзначаліла Інстытут Латвіі - арґанізацыю, што займаецца прамоцыяй Латвіі за мяжою.

У наступным годзе яна была абраная другой прэзыдэнткаю незалежнае Рэспублікі Латвіі. Спачатку яна не вырухала свае кандыдатуры, але Сэйм ня здолеў абраць прэзыдэнта з заяўленых кандыдатаў, таму Віке-Фрэйбэрґа, як вельмі паважаны ў грамадзтве дзяяч, не зьвязаны з пэўнай палітычнай сілаю, сталася кампрамісным кандыдатам.

Падчас ейных двух прэзыдэнцкіх тэрмінаў, Віке-Фрэйбэрґа мела высокую папулярнасьць, ейны рэйтынґ сягаў 70-85%. Прэзыдэнтка праводзіла актыўную зьнешнюю палітыку, яна запомнілася сваімі рэзкімі выказваньнямі да Расеі і актыўнымі дзеяньнямі па далучэньню Латвіі да NATO і Эўрапейскага Зьвязу (сяброўства ў абедзьвюх арґанізацыях атрымана Латвіяю ў 2004 г.). Віке-Фрэйбэрґа падтрымала амэрыканскую кампанію ў Іраку ў 2003 г.

Муж Вайры Віке-Фрэйбэрґі, Імантс Фраэбэрґс, выкладае інфарматыку у Квэбэцкім Унівэрсытэце ў Манрэале. Сям'я мае сына Карлыса і дачку Індру.

## [рэдагаваць] Зьнешнія спасылкі

- Афіцыйная старонка Прэзыдэнта Латвіі

Атрымана з «http://be.wikipedia.org../../../%D0%B2/%D0%B0/%D0%B9/%D0%92%D0%B0%D0%B9%D1%80%D0%B0_%D0%92%D1%96%D0%BA%D0%B5-%D0%A4%D1%80%D1%8D%D0%B9%D0%B1%D1%8D%D1%80%D2%91%D0%B0_6edb.html»

Катэгорыі: Выбітныя жанчыны | Латвійскія палітыкі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Deutsch
- Ελληνικά
- English
- Español
- Eesti
- Suomi
- Français
- Galego
- עברית
- Bahasa Indonesia
- Italiano
- 日本語
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Русский
- Svenska
- Tatarça